વેન્ટિલેટરમાં કાચ ભરાવ્યા હતા. યુવરાજે ધીમે ધીમે બે-ત્રણ કાચ દૂર કર્યા અને પાળી પર મૂકી દીધા. વેન્ટિલેટરમાં હવે એક હાથ જતો રહે એટલી જગ્યા થઈ ગઈ હતી. એણે અંદર નજર કરી. એના સાયકોલોજી જીતી હતી. અંદરનું વાતાવરણ માદક હતું. ત્વચા ઊઘડી રહી હતી. યુવરાજ પાઈપ પરથી લપસું લપસું થઈ ગયો. એણે ફટાફટ એનો નાનકડો સ્પાય કેમેરા ઓન કર્યો અને વિડિયો શુટ કરવા વેન્ટિલેટરની બારીએ ભરાવી દીધો. એના મોબાઈલ સાથે કનેક્ટેડ એ કેમેરાને એણે બરાબર બેડ કવર થાય તેમ સેટ કર્યો. હવે ત્રણ આંખોમાં ગુલાલની પ્રેમલીલા કેદ થઈ રહી હતી. બે યુવરાજની અને એક કેમેરાની. કામ પૂરું થતાં યુવરાજ સંતોષનાં ઓડકાર ખાતો ખાતો નીચે ઊતર્યો અને ફટાફટ ગાડી તરફ દોડ્યો.